Monsieur Barnett
Monsieur Barnett (srpskohrvatski: Gospodin Barnett) je drama Jeana Anouilha iz 1965. godine, posljednja od tri drame što ih je napisao te godine. Drama je praizvedena još 12. rujna 1967. godine, međutim bilo je to u Bristolu, u Engleskoj, nakon čega je 1971. godine uprizorena u Frankfurtu. Svoju francusku premijeru, drama je imala tek 29. listopada 1974. godine u kavani-teatru Le Fanal u Parizu, u režiji Nicole Anouilh. Drama spada u rijetku skupinu Anouilhovih drama (ostale su Jézabel, Médée i L'Arrestation) koje su prvo izvedene u drugim zemljama, a tek onda u Francuskoj. 

Drama govori o istoimenom liku, gospodinu Barnettu, moćnom bogatašu koji je u životu imao sve - osim ljubavi. Sjedeći kod brijača, on ispovjeda svoj život i svoju priču pred mladom kozmetičarkom, samo da bi na kraju umro na toj istoj brijačkoj stolici. Éditions de la Table Ronde je 1975. godine izdala dramu u tiskanom obliku; ista nikada nije uvrštena ni u jedan od Anouilhovih nizova te i po tome spada u malobrojnu skupinu od samo devet drama koje su ostale izvan okupljenih nizova. 

Djela Jeana Anouilha
Drame 1965.